cyanic-selkie/wikianc huggingface dataset:
John Brown
Pada bulan Oktober 1859, Brown mengetuai serangan terhadap suatu gudang senjata persekutuan di Harpers Ferry, Virginia (hari ini Virginia Barat), dengan tujuan memulakan gerakan pembebasan hamba yang menyebar ke selatan melalui kawasan pergunungan di Virginia dan Carolina Utara yang mahu dijadikan suatu negeri dibentuk beliau sendiri. Rancangan ini digagalkan petani tempatan, dan pihak Kor Marin yang berjaya memberkas atau menumpaskan orang-orang Brown. Brown didakwa atas kesalahan menderhaka terhadap Komanwel Virginia, membunuh dan menghasut pemberontakan hamba; beliau didapati bersalah atas semua tuduhan dan dihukum gantung - beliau orang pertama yang dihukum mati atas dakwaan penderhakaan dalam sejarah Amerika Syarikat.
Pembicaraan dan penghukuman
Khabar ini turut tiba sejauh Eropah, khususnya di Guernsey tempat Victor Hugo ditahan pada ketika itu. Beliau menulis suatu surat terbuka kepada pihak Pemerintah Amerika Syarikat menyatakan tindakan menghukum John sebagai suatu "dosa tidak terampun" (« ...une faute irréparable... ») serta perkara yang "menggoncangkan kuasa rakyat" serta bakal memecahbelahkan keadaan negara Amerika yang utuh. (« Il ferait à l’Union une fissure latente qui finirait par la disloquer...il ébranlerait toute la démocratie américaine... ») Surat ditulis ini tersebar luas dari London mendapat perhatian ramai di Eropah serta benua Amerika; keadaan ini turut memberi semangat kepada para abolisionis Amerika Syarikat sebagai suatu sokongan antarabangsa kuat kepada fahaman seperjuangan mereka dan Brown.
Hukuman mati
Beliau menaiki suatu kereta kuda dari tempat tahanannya pada jam 11:00 pagi, dia disaksikan duduk di atas kerandanya sendiri. Kereta tersebut tiba di suatu lapangan di mana adanya tempat pergantungan yang sedang dikerumuni 2,000 orang askar. Keadaan gawat yang menyusul berikutan serangannya menyebabkan tiada siapapun orang biasa termasuk wartawan sekalipun dapat mendekati selain pegawai bertanggungjawab.
John digantung pada jam 11:15 pagi dan disahkan meninggal dunia pada 11:50 pagi. Ramai yang berkabung meraikan kemartiran Brown sebaik berita kematian Brown tiba di rantau Utara; banyak gereja disaksikan membunyikan genta-genta mereka serta ramai yang mengadakan pertemuan belasungkawa memperingati beliau.
Peninggalan
Rumah kilang haiwan keluarga Brown dijadikan suatu tempat peringatan.
Beliau juga disanjung di Haiti atas pendekatan radikalnya yang mirip pemberontakan dilaksanakan dalam kalangan warga hamba terhadap pihak Perancis; lebuh utama yang terletak di pusat ibu kota negara Haiti Port-au-Prince dinamakan Avenue John Brown sebagai tanda solidariti kepada perjuangan digalang John.
The Boss Baby
The Boss Baby ialah 2017 American komputer animasi filem komedi, longgar berdasarkan  2010 buku gambar dengan nama yang sama ditulis dan digambarkan oleh. Marla Frazee. Dihasilkan oleh DreamWorks Animation, filem yang diarahkan oleh Tom McGrath dan ditulis oleh Michael McCullers. Ia dibintangi oleh suara-suara Alec Baldwin sebagai watak tajuk, Batu Bakshi, Steve Buscemi, Jimmy Kimmel, Lisa Kudrow dan Tobey Maguire. plot ini mengikuti bayi yang merupakan seorang ejen rahsia dalam perang rahsia antara bayi dan anak anjing.
The Boss Baby ditayangkan di Miami. Pada 12 Mac 2017, dan telah dikeluarkan oleh 20th Century Fox pada 31 Mac, 2017 di Amerika Syarikat. Filem ini telah grossed $ 483 juta di seluruh dunia terhadap bajet $ 125 juta, menjadikannya yang filem ketujuh tertinggi grossing 2017. sekuel A ditetapkan yang akan dikeluarkan pada bulan Mac 2021.
Alan Peter Cayetano
Alan Peter Schramm Cayetano (lahir 28 Oktober 1970) ialah ahli politik dan diplomat Filipina yang berkhidmat sebagai Speaker Dewan Perwakilan sejak 2019. Beliau juga berkhidmat sebagai Wakil Taguig City–Pateros sejak 2019, sebelum ini memegang jawatan dari 1998 hingga 2007. Beliau sebelum ini berkhidmat sebagai Setiausaha Luar Negeri dari 2017 hingga 2018 dalam Kabinet Presiden Rodrigo Duterte. Dari 2007 hingga 2017, beliau ialah ahli Senat, yang mana beliau berkhidmat sebagai Pemimpin Minoriti Senat dari 2010 hingga 2013, dan kemudian menjadi Pemimpin Majoriti Senat dari 2013 hingga 2016. Cayetano gagal bertanding untuk jawatan naib presiden dalam pilihan raya 2016 sebagai saingan sengit Duterte.
Cayetano dilahirkan dalam keluarga politik yang kini menetap di Taguig. Bapanya ialah bekas senator Rene Cayetano; kakak sulungnya, Pia, ialah penyandang senator terkini; adik bongsunya, Lino, ialah datuk bandar Taguig; dan isterinya, Lani, ialah wakil Taguig.
Cayetano juga ialah pengerusi jawatankuasa penganjuran Sukan Asia Tenggara 2019.
Mount Gravatt, Queensland
Mount Gravatt adalah pinggir bandar Brisbane, Queensland, Australia. Dalam Banci Australia 2016, pinggir bandar mencatat populasi sebanyak 3366.
Franz Beckenbauer
Franz Anton Beckenbauer (lahir 11 September 1945) merupakan bekas pemain dan pengurus bola sepak Jerman. Beliau digelar Der Kaiser ("Maharaja") kerana gaya permainan dan kepimpinannya di atas padang serta nama depannya, "Franz" mengingatkan kepada Maharaja Austria. Beliau dianggap salah satu pemain bola sepak terhebat dalam sejarah bola sepak. Seorang pemain yang serba boleh memulakan kariernya di posisi pemain tengah namun Beckenbauer mencipta namanya sebagai pertahanan. Beliau sering dianggap sebagai pencipta posisi sweeper moden atau dikenali sebagai libero.
Dua kali diumumkan sebagai Pemain Bola Sepak Terbaik Eropah, Beckenbauer beraksi sebanyak 103 perlawanan buat Jerman Barat dan tampil dalam tiga edisi Piala Dunia. Beliau bersama Mário Zagallo dari Brazil, kedua-duanya meraih Piala Dunia sebagai pemain dan pengurus. Beckenbauer meraih trofi Piala Dunia sebagai kapten pasukan pada tahun 1974 dan sebagai pengurus pada 1990. Selain itu, beliau turut merangkul trofi Kejohanan Eropah di peringkat antarabangsa dan Piala Eropah di peringkat kelab dan kedua-duanya pencapaian tersebut sebagai kapten pasukan. Beliau disenaraikan ke dalam "Pasukan Dunia Abad ke-20" pada tahun 1998, "FIFA World Cup Dream Team" pada tahun 2002 dan FIFA 100 pada tahun 2004 iaitu kalangan pemain bola sepak terhebat.
Di peringkat kelab bersama Bayern Munich, Beckenbauer meraih Piala Pemenang UEFA pada tahun 1967 dan tiga kejuaraan Piala Eropah berturut-turut dari tahun 1974 hingga 1976. Selepas bersara, beliau menjadi pengurus dan presiden Bayern Munich. Selepas dua tempoh bersama New York Cosmos, beliau diserap ke dalam "National Soccer Hall of Fame" Amerika Syarikat.
Pada hari ini, Beckenbauer kekal sebagai tokoh dalam bola sepak Jerman bahkan di peringkat antarabangsa. Beliau berjaya membawa Jerman memenangi bidaan tuan rumah Piala Dunia 2006 dan mengetuai jawatankuasa penganjur. Beliau kini bekerja sebagai pundit untuk Sky Deutschland dan kolumnis untuk akhbar Bild.
Kerjaya kelab
Beckenbauer melakukan penampilan sulungnya bersama Bayern pada aksi Regionalliga Süd ("Liga Daerah Selatan", divisyen kedua Jerman) dengan beraksi di posisi sayap kiri menentang Stuttgarter Kickers pada 6 Jun 1964. Pada musim pertamanya di liga daerah 1964-65, pasukannya memperoleh promosi ke Bundesliga, liga yang baru dibentuk sebagai divisyen pertama.
Bayern seterusnya menjadi kuasa besar dalam liga baru Jerman apabila meraih Piala Jerman pada musim 1966-67 dan merangkul kejayaan Eropah dalam Piala Pemenang Eropah 1967. Beckenbauer menjadi kapten pasukan Bayern buat musim 1968-69 dan membawa kelabnya menjuarai Bundesliga kali pertama. Pada masa itu juga, beliau cuba menggunakan posisi sweeper (libero)
Menariknya, sejak tahun 1968 Beckenbauer digelar Der Kaiser oleh pihak media dan penyokong. Hal ini kerana dalam perlawanan persahabatan Bayern Munich yang berlangsung di Vienna, Austria, Beckenbauer bergambar dengan bekas Maharaja Austria, Franz Joseph I. Seterusnya, media menggelar beliau Fußball-Kaiser (maharaja-bola sepak) sebelum berubah menjadi Der Kaiser.
Pada tahun 1977, Beckenbauer menerima kontrak lumayan untuk beraksi dengan kelab North American Soccer League, New York Cosmos. Beliau beraksi di Amerika Syarikat selama empat musim hingga tahun 1980 dan pasukannya meraih tiga trofi Soccer Bowl (1977, '78, '80).
Selepas itu, Beckenbauer berpindah semula ke Jerman bersama kelab Hamburg (1980–82) dan merangkul gelaran Bundesliga pada musim terakhirnya di situ. Beliau mengumumkan persaraan selepas kembali semula ke New York Cosmos pada tahun 1983. Sepanjang kariernya dalam liga domestik, beliau telah melakukan 587 kemunculan dan menjaringkan 81 gol.
Kerjaya antarabangsa
Beckenbauer tampil dalam 103 perlawanan antarabangsa dan menjaringkan 14 gol untuk pasukan Jerman Barat. Beliau merupakan sebahagian daripada skuad Piala Dunia yang menamatkan kejohanan di tempat naib juara pada tahun 1966, tempat ketiga pada 1970 dan juara pada Piala Dunia FIFA 1974. Beliau turut diumumkan ke dalam anugerah Bintang Pasukan Pilihan buat ketiga-tiga edisi tersebut. Selain itu, beliau juga mengambil bahagian dalam Euro 1972 dan menjadi naib juara dalam edisi 1976. Perlawanan sulung Beckenbauer untuk pasukan kebangsaan Jerman Barat pada 26 September 1965.
Beckenbauer melakukan kemunculan Piala Dunia sulungnya pada tahun 1966 dengan beraksi kesemua perlawanan. Pada perlawanan pertamanya di Piala Dunia menentang Switzerland, beliau menjaringkan dua gol dalam meraikan kemenangan 5–0. Jerman Barat menjadi juara kumpulan seterusnya menewaskan Uruguay 4-0 pada peringkat suku akhir yang mana Beckenbauer menjaringkan gol kedua Jerman pada minit ke-70.
Dalam perlawanan separuh akhir bertemu Soviet, Helmut Haller menjaringkan gol pembukaan perlawanan manakala Beckenbauer menambah lagi duka Soviet dengan menjaringkan gol kedua Jerman sekali gus gol keempat dicetaknya sepanjang kejohanan. Akhirnya, pasukan Jerman menempah tiket ke perlawanan akhir selepas menyingkirkan cabaran Soviet 2-1. Pada perlawanan akhir, mereka berhadapan tuan rumah, England. Pasukan tuan rumah menjadi juara dunia selepas mengalahkan Jerman Barat 4-2 dengan beberapa isu kontroversi pada perlawanan tersebut. Walaupun pasukan Jerman kecewa akan kekalahan ini, tetapi Beckenbauer mencipta namanya dalam kejohanan tersebut apabila mempamerkan persembahan menarik dan teruja ditonton. Pasukan Jerman disambut seperti wira sebaik tiba di tanah air.
Dalam saingan Piala Dunia 1970, pasukan Jerman berjaya memenangi semua perlawanan peringkat kumpulan sebelum bertemu England pada pusingan kedua dan dianggap perlawanan ulangan final Piala Dunia 1966. England mendahului 2-0 pada separuh masa pertama tetapi gol menarik Beckenbauer pada minit ke-69 membantu Jerman bangkit sebelum menyamakan kedudukan 2-2 sebelum masa penuh. Akhirnya, Jerman menang 3-2 hasil jaringan masa tambahan oleh Gerd Müller sekali gus Jerman mara ke peringkat seterusnya bertemu Itali. Mereka terpaksa akur akan kekalahan 4-3 dalam perlawanan yang dikenali sebagai Game of the Century ("Perlawanan Abad Ini") di kedua-dua negara tersebut. Jerman menewaskan Uruguay dalam penentuan tempat ketiga 1-0.
Beckenbauer menjadi kapten pasukan Jerman mulai tahun 1971. Pada kejohanan Euro 1972, Jerman Barat dinobatkan juara Eropah dengan membenam Soviet 3-0 pada perlawanan akhir.
Dalam kejuaraan 1976, pasukan Jerman Barat sekali lagi mara ke perlawanan akhir namun kali ini mereka tewas kepada Czechoslovakia menerusi penentuan penalti. Beckenbauer diumumkan ke dalam Bintang Pasukan Pilihan Kejohanan.
Beckenbauer bersara daripada pasukan kebangsaan Jerman Barat pada tahun 1977 semasa usia 31 tahun selepas melakukan perpindahan ke New York Cosmos.
Kerjaya pengurus
Beckenbauer dilantik sebagai ketua jurulatih Jerman Barat untuk menggantikan Jupp Derwall. Beliau membawa pasukan Jerman mara ke perlawanan akhir Piala Dunia 1986 namun terpaksa akur tewas kepada Argentina yang dibintangi legenda Diego Maradona.
Pada tahun 1990, sebelum penyatuan semula Jerman, Beckenbauer mengendali pasukan Jerman tanpa kelibat pemain dari negara Jerman Timur yang memenangi Piala Dunia 1990 selepas menewaskan Argentina 1-0 dalam perlawanan akhir dan dianggap pengulangan final Piala Dunia lalu. Beckenbauer bersama Mario Zagallo menjuarai Piala Dunia ketika menjadi pemain dan pengurus pasukan kebangsaan.
Beckenbauer seterusnya mengambil alih pengurusan kelab dengan menerima jawatan pengurus Olympique de Marseille pada tahun 1990 tetapi meninggalkan kelab Perancis tersebut selepas setahun. Marseille akhirnya menjuarai liga Perancis dan menjadi naib juara Piala Eropah.
Dari 28 Disember 1993 hingga 30 Jun 1994 dan seterusnya mulai 29 April 1996 hingga 30 Jun pada tahun yang sama, beliau mengendali pasukan Bayern Munich. Dua tempohnya di kelab Bavaria itu menyaksikan beliau meraih beberapa pencapaian antaranya gelaran Bundesliga pada tahun 1994 dan Piala UEFA pada tahun 1996.
Pada tahun 1994, beliau mengambil alih jawatan presiden kelab Bayern dan banyak kejayaan pada tahun-tahun sesudahnya telah diraih hasil pengurusan bijak Beckenbauer. Berikutan keputusan kelab untuk berubah kepada sebuah syarikat terhad, beliau telah menjadi pengerusi lembaga penasihat sejak tahun 2002.
Pada tahun 1998, beliau merupakan naib presiden Persatuan Bola Sepak Jerman (DFB). Pada penghujung tahun 1990an, Beckenbauer sebagai ketua pembida berjaya membantu Jerman memenangi pembidaan sebagai tuan rumah atau pengajur bagi kejohanan Piala Dunia 2006. Beliau turut memengerusi jawatankuasa antarabangsa bagi Piala Dunia dan seorang pengulas untuk tabloid Jerman, Bild-Zeitung.
Sumitomo Chemical
Sumitomo Chemical Co., Ltd. (住友化学株式会社) ialah sebuah syarikat kimia utama Jepun. Saham syarikat ini tersenarai di bahagian pertama Bursa Saham Tokyo dan merupakan komponen indeks pasaran saham Nikkei 225. Syarikat ini merupakan ahli Sumitomo Group yang ditubuhkan pada tahun 1913 sebagai pengeluar baja.
Banjir Sudan 2020
Banjir
Paras air Sungai Nil di Sudan naik dan mencapai paras rekod, ketika banjir memasuki rumah dan memusnahkan sekitar 60,000 buah rumah, dan menyebabkan puluhan kematian. Tahap Nil Biru mencapai lebih dari 17 meter, memecahkan semua rekod. Banjir yang disebabkan oleh hujan lebat yang sering berlaku di luar negara seperti di jiran Habsyah menaikkan Sungai Nil sejauh 17.5 meter (57 kaki) pada akhir Ogos, tahap tertinggi yang telah dicapai dalam hampir satu abad menurut Kementerian Pengairan Sudan. Buat pertama kalinya dalam sejarah, Piramid Meroë diancam oleh banjir.
Kadar banjir dan hujan melebihi rekod yang ditetapkan pada tahun 1946 dan 1988. Sebilangan pakar seperti Internasional Rivers mejangkakan perubahan iklim menyebabkan kekeringan dan banjir secara berkala pada masa akan datang.
Tindak balas
Kerajaan Sudan memimpin dan menyelaraskan tindak balas darurat terhadap banjir. Jawatankuasa Misi Banjir Kebangsaan Misi Bantuan Kemanusiaan bermula dan Perdana Menteri, Abdalla Hamdok, mengesahkan bahawa "tahap Sungai Nil dan anak sungainya tahun ini, menurut Kementerian Pengairan dan Sumber Air, belum pernah terjadi sebelumnya sejak tahun 1912." Beliau juga menunjukkan bahawa banjir tahun ini mengakibatkan kerugian nyawa dan harta benda yang tragis dan menyakitkan.
Keadaan darurat
Air banjir mungkin melimpah dan membanjiri sebuah laman web arkeologi kuno di negara ini. Pasukan telah menyusun dinding beg pasir dan mengepam air ke luar kawasan untuk mengelakkan kerosakan pada runtuhan Al-Bajrawiya, yang sebelumnya merupakan kota kuno empayar Meroitik berusia dua ribu tahun dan Tapak Warisan Dunia UNESCO. Banjir sebelumnya tidak pernah menjejaskan laman sesawang ini pada sebelumnya.
Phra Aphai Mani
Phra Aphai Mani (พระอภัยมณี) adalah sebuah epik 30,000 talian ditulis oleh penyair yang paling terkenal di Thailand, Sunthorn Phu. Ia juga adalah sebahagian daripada cerita rakyat Thai dan telah disesuaikan ke dalam filem dan komik.
Protagonis utama adalah Putera Aphai Mani, ikan duyung, dan yak wanita atau gergasi perempuan.
Mitsui Chemicals
Mitsui Chemicals (三井化学株式会社) ialah sebuah syarikat kimia Jepun yang sahamnya merupakan salah satu komponen Nikkei 225 dengan perniagaannya berkembang di Jepun, Eropah, China, Asia Tenggara, dan Amerika Syarikat. Syarikat ini merupakan sebahagian dari konglomerat Mitsui. Syarikat ini terutamanya berfokus pada bidang bahan prestasi, kimia dasar, petrokimia, dan bahan polimerik fungsian.
Phra Aphai Mani
plot
Phra Aphai Mani (พระอภัยมณี) dan adiknya, Sisuwan (ศรีสุวรรณ), adalah raja-raja Thai. bapa mereka menghantar mereka pergi untuk belajar dengan harapan bahawa mereka akan mendapat pengetahuan untuk membantu mereka memerintah negara ini. Sisuwan belajar perjuangan pedang dan Phra Aphai Mani belajar untuk bermain seruling ajaib yang boleh meletakkan orang tidur atau membunuh mereka. Apabila mereka pulang, bapa mereka telah marah dengan apa yang telah mereka pelajari dan mengusirnya.
Suatu hari ketika sahabat Aphai ini telah dibuai tidur oleh bunyi paip, satu gergasi perempuan wanita yang bernama Nang Phisua Samut (นางผีเสื้อสมุทร), datang dan mengambil Aphai jauh ke gua itu. Dia menyamar sebagai seorang gadis yang cantik dan Aphai jatuh cinta dengan dia. Mereka hidup bersama-sama sehingga dia melahirkan seorang anak lelaki, Sinsamut (สินสมุทร). Apabila Aphai mendapat tahu bahawa isterinya benar-benar gergasi perempuan, dia melarikan diri dengan anaknya. Beliau telah dibantu oleh keluarga ikan duyung, seorang ayah, ibu, dan anak perempuan. Ayah dan ibu telah ditangkap dan dimakan oleh gergasi perempuan itu. Duyung anak perempuan mengambil Aphai dan Sinsamut untuk Kokaew Phitsadan (Pulau hairan) di mana pertapa selamatkan mereka dari gergasi perempuan itu. Aphai berkahwin dengan anak perempuan ikan duyung dan mereka mempunyai seorang anak lelaki, bernama Sutsakhon (สุดสาคร).
Pada suatu hari, kapal, membawa Raja Silarat (ท้าวสิลราช) dan Puteri Suwanmali daripada Phleuk (สุวรรณมาลี), yang diluluskan tertanya-tanya Island. puteri itu telah melibatkan diri untuk berkahwin Eropah Putera Usaren (อุศเรน) daripada Lanka (banyak berdasarkan British Ceylon). Aphai dan Sinsamut meminta untuk menyertai kapal, tetapi gergasi perempuan itu melihat mereka dan menjadi sangat marah. Nang Phisua Samut menyerang mereka dan membunuh Raja Silarat. Aphai melarikan diri ke pantai, di mana dia bermain seruling sihirnya dan membunuh gergasi perempuan itu. Selepas itu, beliau telah bertemu dengan Putera Usaren, yang sedang mencari tunangnya.
Phra Aphai meneruskan perjalanan ke Phleuk mana ratu ini meminta untuk memerintah negara ini. Marah Phra Aphai kerana berani untuk memberi sehingga Usaren, Puteri Suwanmali melarikan diri untuk menjadi seorang biarawati. Tetapi kemudian dengan helah seorang pembantu rumah, Nang Wali (นางวาลี), Suwanmali ditinggalkan nunhood untuk berkahwin Phra Aphai. Dia melahirkan anak perempuan kembar bernama Soisuwan dan Chantasuda.
Tahun kemudian, Usaren dan bapanya pulang ke menyerang Phleuk. bapa maut manakala Usaren mati patah hati. Takhta Lanka jatuh kepada adiknya, Nang Laweng. Yang cantik berambut perang berambut Laweng memutuskan untuk membalas dendam. Dia mengisytiharkan kepada semua pembesar di negara jiran bahawa sesiapa yang boleh membunuh Raja Aphai perlu beliau dan kerajaan beliau. Sembilan tentera bergerak mengelilingi Phleuk. Aphai sejajar Laweng dan akhirnya memenangi cintanya, tetapi perang berterusan sehingga pertapa datang dan membantu untuk menghentikan peperangan di antara mereka.
Phra Aphai Mani dalam budaya popular moden
Terdapat filem Thai Beberapa berdasarkan legenda popular ini, termasuk pengembaraan Sudsakorn dan legenda Sudsakorn.
Terdapat juga siri komik Thai dengan nama Apaimanee Saga.
Pada beberapa lokasi di Thailand, seperti pulau Ko Samet dan Cha-Am, terdapat patung-patung yang berkaitan dengan kisah Phra Aphai Mani.
Penarikan diri daripada Pertubuhan Bangsa-Bangsa Bersatu (PBB)
Penarikan diri dari PBB oleh negara anggota tidak diperuntukkan dalam Piagam Pertubuhan Bangsa-Bangsa Bersatu.
Berdasarkan Pejabat Informasi Kerajaan Republik Cina, hal ini bertujuan untuk mengelakkan kuasa ini disalahgunakan oleh negara anggota sebagai pemerasan politik ataupun taktik untuk mengelakkan daripada mematuhi kewajiban yang dinyatakan dalam piagam PBB, contohnya pengeluaran Jepun, Jerman dan Itali daripada Liga Bangsa sebagai tanda penolakkan mereka terhadap kutukan Liga atas tindakan menyerang kawasan lain.
Walaupun demikian, dalam undang-undang adat antarabangsa, terdapat prinsip rebus sic stantibus. Berdasarkan prinsip ini, sesebuah negara boleh menarik diri daripada sebuah perjanjian yang tiada peruntukan penarikan diri hanya jika terdapat perubahan besar yang tidak dapat dijangka dalam keadaan tertentu, seperti ketika objek perjanjian itu dipertikaikan atau ketika pelanggaran dilakukan oleh pihak perjanjian. Rebus sic stantibus juga ditafsir secara tidak langsung dalam Artikel 61 dan 62 Konvensyen Vienna berkenaan Undang-Undang Triti. Oleh itu, tidak kiralah di bawah undang-undang adat antarabangsa atau Konvensyen Vienna, tidak mungkin sesebuah negara boleh menarik diri secara sepihak dari PBB kecuali ada perubahan mendasar yang berlaku.
Pengeluaran Indonesia
Indonesia merupakan negara anggota pertama yang cuba menarik diri dari PBB. Pada 1 Januari 1965, Indonesia mengumumkan bahawa, disebabkan oleh konfrontasi Indonesia-Malaysia yang sedang berlangsung, ia akan menarik diri daripada PBB jika Malaysia diberikan keahlian dalam Majlis Keselamatan. Tiga minggu kemudian, Indonesia secara rasminya mengesahkan pengeluarannya dalam suratnya kepada Setiausaha Agung, yang hanya memperhatikan keputusan itu dan menyatakan harapannya agar Indonesia akan "memulakan semula kerjasama penuh" dengan organisasi tersebut secepat mungkin. Selepas perampasan kuasa yang berlaku pada tahun itu, Indonesia menghantar telegram kepada Setiausaha Agung dengan mengatakan bahawa negara itu akan "memulakan semula bekerjasama penuh dengan PBB dan [...] meneruskan penyertaannya dalam kegiatan PBB." Memandangkan telegram tersebut menyatakan bahawa Indonesia melihat ketiadaannya daripada PBB sebagai "penghentian kerjasama" dan bukan penarikan diri yang sebenar, Presiden Majlis Umum mencadangkan agar prosedur pentadbiran untuk mengembalikan Indonesia dijalankan dengan kesulitan yang minimum. Disebabkan tiada penentangan daripada negara anggota, Indonesia segera dikembalikan semula tempatnya dalam Majlis Umum. Oleh itu, persoalan yang timbul ekoran kes penarikan pertama daripada PBB ini diselesaikan dengan memperlakukannya seolah-olah sama sekali bukan penarikan.
Cadangan pengeluaran Amerika Syarikat
Terdapat organisasi di Amerika Syarikat telah menyokong pengunduran A.S. daripada PBB, termasuk Persatuan John Birch (John Birch Society) dan Parti Perlembagaan (Constitution Party).
Rang undang-undang yang bertujuan untuk menamatkan keahlian AS dalam PBB pernah diperkenalkan di Dewan Perwakilan Amerika Syarikat, misalnya Akta Pemulihan Kedaulatan Amerika 2009 (yang diperkenalkan sebagai H.R. 1146 pada 24 Februari 2009 oleh Republikan Ron Paul) dan Akta Pemulihan Kedaulatan Amerika 2017 (H.R. 193, diperkenalkan pada 3 Januari 2017 oleh Republikan Mike Rogers ). Cadangan-cadangan seperti itu gagal mendapat sokongan daripada ahli parlimen dengan margin yang besar.
Cadangan Pengeluaran Filipina
Berikutan dengan ributan publisiti antarabangsa, Duterte mengatakan pada keesokan hari bahawa beliau hanya bergurau sahaja mengenai pernyataannya tentang penarikan diri daripada PBB itu. Setiausaha Hal Ehwal Luar Negeri Filipina, Perfecto Yasay Jr. juga menyatakan bahawa "Kami adalah komited terhadap PBB walaupun kami amat kecewa dengan pertubuhan antarabangsa ini."
Sei Ashina
Sei Ashina (芦名 星, Ashina Sei) (lahir Igarashi Aya, 22 November 1983 - 14 September 2020) ialah seorang pelakon wanita Jepun, terkenal kerana membintangi Hime dalam Kamen Rider Hibiki. Beliau juga terkenal dengan peranannya sebagai The Girl, seorang gundik yang tidak bernama, dalam filem Silk (2007)..
Carefree (jenama)
Carefree ialah jenama tuala wanita (biarpun pada asalnya jenama itu berasal dari tampon ) dari Johnson & Johnson. Di AS, jenama Carefree dahulunya dipasarka oleh McNeil-PPC dan kini dipasarkan oleh Edgewell Personal Care (bersama-sama dengan jenama kebersihan wanita AS yang lain dari Johnson & Johnson).
Samuel Hahnemann
Christian Friedrich Samuel Hahnemann (10 April 1755 - 2 Julai 1843) adalah seorang pakar perubatan Jerman, yang paling terkenal kerana mencipta sistem perubatan alternatif pseudosaintifik yang dipanggil homeopati.
Beliau mempelajari pelbagai bahasa sehingga  beliau dapat  menguasai bahasa Latin, Arab, Greek, Inggeris, Perancis dan Sepanyol, selain daripada bahasa ibundanya. Beiau berjaya menamatkan pengajian perubatannya di  Universiti  Erlangen di mana beliau  telah  dianugerahkan ijazah Doctor of Medicine pada 10 hb. Ogos 1779. Semasa Dr. Hahnemann menterjemah sebuah buku daripada bahasa Inggeris kepada bahasa German yang ditulis oleh Dr. William Cullen berjodol “A Treaties on Materia Medica,” beliau mendapati sejenis ramuan - Cinchona (Peruvian Bark). Cinchona pernah digunakan untuk merawat malaria di Amerika Selatan dan Eropah. Ia juga dikatakan pernah diguna bagi menyembuhkan Countess of Cuichon, iaitu isteri pembesar Peru. Justeru didorong oleh perasaan ingin tahu yang amat sangat, Dr. Hahnemann telah mencuba beberapa dos `Cinchona’ dengan tujuan untuk menguji kesan dan implikasinya. Setelah dicuba ramuan tersebut, beberapa simptom utama mula menjelma. Kaki dan hujung jarinya bertukar menjadi sejuk, rasa mengantuk datang secara tiba-tiba, jantung dan denyutan nadinya semakin kencang dan tubuh beliau pula mula menggeletar. Kejadian ini berulang tiap kali dos `Cinchona’ diambil. Hasil daripada percubaan ke atas Cinchona, terlintas di dalam fikiran Dr. Hahnemann tentang undang-undang tabii yang masyhur dengan nama `Undang-undang Seraksi’ atau ‘Law of Similars’. Mengikut undang-undang ini, “suatu ramuan ubat itu boleh menyembuhkan orang sakit disebabkan ia boleh menghasilkan simptom-simptom yang serupa apabila ia diberikan kepada orang yang sihat.” Pada tahun 1810, Dr. Hahnemann telah menerbitkan, “Organon of Rational Medicine”. Tajuk buku tersebut kemudiannya diperbaharui dengan nama “Organon of the Healing Art.” Di dalam Organon inilah Dr. Hahnemann mengembangkan prinsip asas homeopati kepada “SIMILIA SIMILIBUS CURENTUR” - atau “Let likes be cured with likes.” Buku ini mengandungi rumusan-rumusan homeopati sebagai kaedah yang rasional dan menjelaskan ayat demi ayat  prinsip-prinsip seni kesembuhan yang ma’kul. Beliau menekankan bahawa kandungannya adalah hasil-hasil daripada pengalaman dan ujikaji yang hanya dirujuk kepada pengalaman dan ujikaji yang dilakukan, dan oleh itu kebenarannya hanya boleh ditolak oleh pengalaman yang berlawanan dan ujikaji juga. Di dalam buku Organon beliau juga telah memberikan definisi kesembuhan sebenar, iaitu: “Setinggi-tinggi hemah dan tugas doktor itu ialah mengembalikan pesakit kepada sihat sebagaimana yang di kehendaki. Setinggi-tinggi hemah doktor itu ialah mengembalikan kesihatan dengan jalan yang cepat, lemah-lembut dan berkekalan, atau menyembuhkan penyakit secara keseluruhannya dalam jangka masa yang pendek, dapat dipertanggungjawab serta paling tidak merbahaya menurut kaedah yang ma’kul.”
Dr. Hahnemann meninggal pada 2hb Julai 1943. selepas amalan homeopatinya terkenal sekali sampai ke England, Peranchis, Eropah dan ke seluruh dunia.
Di Malaysia dan Asia Tenggara, sistem perubatan homeopati telah diperkenalkan orang-orang India yang berdagang dan dikembangluaskan oleh Dr. Burhanuddin al Helmy yang mulai membuka kliniknya bersama S.A. Rajah pada tahun 1930-an serta membuka kuliah homeopati selepas Perang Dunia Kedua.
Santo
Dalam agama Kristian, istilah santo (pinjaman bahasa Portugis - bagi wanita: santa) diberikan kepada seseorang yang telah terbukti menjalani hidup melakukn kebajikan yang dikagumi dan berani serta berkeperibadian suci atau kudus. Gelaran ini bisa digunakan kepada orang hidup ataupun mati, dan diterima dalam dunia agama.
Santo dianggap masyarakat sebagai tokoh yang perlu dicontohi gaya hidup atau ajarannya baik kepada generasi terkini mahupun untuk masa akan datang. Secara amnya dalam banyak aliran gereja Kristian, sesiapa sahaja yang diketahui kuat dalam pegangan anutan dianggap layak "suci" di sisi Tuhan namun hanya sebahagian individu yang dilihat lebih layak mendapat kehormatan atau penyanjungan tinggi sehingga mendapat pengiktirafan utama dan rasmi dari gereja anutan.
Tiga Permata
thumb|Gambaran triratna yang lazim ditunjukkan dalam hiasan berkaitan kandungan ajaran Buddha
Tiga Permata, Tiga Mestika atau juga Tiga Manikam (bahasa Pali Tiratana, त्रिरत्न triratna) merupakan tiang utama dalam kepercayaan umat pengikut agama Buddha. Ia terdiri daripada tiga asas: Tiang-tiang utama ini diungkapkan dalam suatu mantera khusus diucapkan penganut berbunyi:
Siti Nurhaliza (dokumentari)
Dirakamkan dalam format definisi tinggi, tayangan perdana dokumentari Siti Nurhaliza di The History Channel bermula pada 11 Januari 2012 jam 10 malam sempena ulang tahun kelahiran Siti ke-33, diikuti dengan siaran ulangan pada 12, 14 dan 15 Januari 2012 pada jam 8 malam. Dokumentari ini juga boleh ditonton di YouTube.
Kandungan
Dokumentari ini mengupas mengenai perjalanan Datuk Siti Nurhaliza sepanjang kehidupan dan kerjayanya, termasuk kisah kehidupan peribadinya yang tidak pernah diketahui umum. Kehidupan Datuk Siti semasa zaman kanak-kanak beliau banyak dihabiskan dengan membantu ibunya, Siti Salmah Bachik menjual kuih-muih termasuk keria dan karipap. Ia turut memaparkan kesukaran yang dihadapi oleh Siti sewaktu melangkah ke dunia hiburan dengan melalui pelbagai ranjau dan duri namun semuanya dapat dihadapinya hingga berjaya bukan sahaja di Malaysia, di seluruh dunia. Hakikatnya beliau berjaya membuktikan anak gadis kampung sepertinya mampu menjadi bintang bersinar sekiranya bakat yang dianugerahkan itu digunakan pada jalan yang betul. Beliau juga turut berkongsi kenangan manis beliau bersama arwah ayahnya, Tarudin Ismail.
Penerbitan
Dokumentari Siti Nurhaliza menampilkan temubual bersama kakak ipar dan pembantu peribadi Siti, Rozi Abdul Razak dan komposer Adnan Abu Hassan. Turut ditemuramah ialah jurusolek beliau, Nurul Shukor; penerbit Anugerah Industri Muzik, Jennifer Thompson; pereka fesyen, Michael Ong dan penerbit album Bryan Bouro yang menerbitkan album bahasa Inggeris sulung Siti, All Your Love. Personaliti TV Singapura, Najip Ali juga ditemuramah yang mana beliau mendedahkan Siti pernah menghadiri ujibakat Asia Bagus pada 1993.
Angkatan Pertahanan Udara Republik Islam Iran
Angkatan Pertahanan Udara Republik Islam Iran adalah sebuah cabang perkhidmatan yang berpecah dari Tentera Udara Republik Islam Iran yang mengawal tentera pertahanan udara Iran yang ditubuhkan pada tahun 2008.
Upin & Ipin: The Helping Heroes
Upin & Ipin: The Helping Heroes adalah siri animasi Les Copaque Production untuk kanak-kanak kecil menampilkan Upin & Ipin menjadi pahlawan pembantu, juga terdapat watak DaDuDiDo di dalam animasi.
Latar belakang
Apa yang lebih menarik, Les' Copaque Production kali ini menggunakan bahasa Inggeris asas sebagai bahasa siri untuk membantu pembelajaran penonton mengenainya, kerana kebanyakan penonton adalah kanak-kanak kecil.
Les' Copaque Production juga telah mengungkapkan sebuah treler, yang menampilkan Upin dan Ipin mengenakan kostum adiwira yang canggih, yang dalam warna kegemaran mereka iaitu kuning dan biru.
Tayangan perdana
"Upin & Ipin: The Helping Heroes" ditayangkan perdana secara eksklusif di YouTube Les' Copaque Production pada 22 Mei 2021 jam 5 petang.
Dalam berita yang berkaitan, Les' Copaque Production baru-baru ini mencapai 10 juta pelanggan di YouTube, menjadikannya saluran YouTube pertama di Malaysia yang mencapai kejayaan tersebut.
Fromis 9
Kumpulan ini debut pada 24 Januari 2018, di bawah Stone Music Entertainment dengan mengeluarkan album mini pertama mereka ''To. Heart''. Pada bulan September 2018, disahkan bahawa Fromis 9 akan diuruskan oleh Off The Record Entertainment, label baru yang ditubuhkan oleh Stone Music. Sebagai sebahagian daripada pengurusan mereka, Pledis Entertainment bertanggungjawab ke atas arahan kreatif dan pengeluaran muzik kumpulan ini dari debut.
Kumpulan ini diuruskan bersama oleh Off the Record dan Stone Music. Mulai 16 Ogos 2021, sebagai sebahagian daripada penyusunan semula label Off The Record Entertainment, Pledis Entertainment akan berkhidmat sebagai syarikat pengurusan untuk kumpulan ini.
Nama
Nama kumpulan Fromis_ dicadangkan oleh warganet melalui laman web rasmi Idol School dan dipilih oleh CJ E&M, dengan digambarkan sebagai "From Idol School" dan "Promise" dalam pengucapan Korea, juga bermaksud "to keep their promise [to viewers] to be the best girl group (menepati janji mereka [kepada penonton] untuk menjadi kumpulan gadis terbaik)". Melalui pengumuman di media social mereka oleh agensi mereka, kumpulan ini memutuskan untuk menambahkan 9 pada nama mereka menjadi Fromis_9.
Pra-debut: Pembentukan melalui Idol School dan Glass Shoes
Pada Mac 2017, diumumkan bahawa Mnet, saluran yang sama yang bertanggungjawab untuk beberapa rancangan realiti yang terkenal termasuk Sixteen dan  Produce 101, akan melancarkan rancangan survival realiti baru yang bertajuk Idol School untuk membentuk kumpulan gadis baru. Rancangan ini ditayangkan secara perdana pada 13 Julai dan berakhir pada 29 September 2017 dengan Roh Ji-sun, Song Ha-young, Lee Sae-rom, Lee Chae-young, Lee Na-gyung, Park Ji-won, Lee Seo-yeon, Baek Ji-heon dan Jang Gyu-ri sebagai sembilan ahli Fromis. Susunan terakhir diputuskan melalui undian penonton secara langsung dan dalam talian. Pledis Entertainment, diketuai oleh CEO Han Sung-soo, menguruskan latihan dan debut kumpulan itu.
Fromis menayangkan program realitinya sendiri pada 19 Oktober bertajuk Fromis' Room tentang meneruskan laluan untuk debut. Ia mengikuti format siaran serentak, di mana ia menggabungkan bahan pra-rakaman dan tayangan semula siaran Facebook Live di asrama mereka. Nama kumpulan itu kemudian ditukar menjadi Fromis 9 berikutan episod terakhir Fromis' Room pada 23 November, dengan "9" yang bermaksud sembilan pelajar yang lulus dari Idol School.
Pada 29 November, Fromis 9 mempersembahkan single pra-debut mereka yang bertajuk "Glass Shoes" di 2017 Mnet Asian Music Awards di Jepun. Lagu itu dikeluarkan sebagai single digital pada keesokan harinya. Mereka juga mempersembahkan lagu pada episod 15 Disember Music Bank dan itu menandakan penampilan pertama kumpulan itu dalam sebuah program muzik.
2018: Debut dengan To. Heart, To. Day dan From.9
Pada 8 Januari 2018, diumumkan bahawa Fromis 9 secara rasmi akan melakukan debut dengan album mini pertama mereka bertajuk ''To. Heart''. Album mini itu, bersama single utamanya "To Heart" dikeluarkan pada 24 Januari. Album mini memulakan debut di nombor 4 di Gaon Album Chart yang dikeluarkan pada 27 Januari 2018.
Pada 10 Mei, disahkan bahawa Jang Gyu-ri telah menyertai sebagai peserta dalam Produce 48. Fromis 9 meneruskan sebagai kumpulan lapan orang ahli dan mengeluarkan album mini kedua mereka ''To. Day'' dengan single utama "DKDK" pada 5 Jun, tanpa Jang Gyu-ri kerana penyertaannya dalam rancangan itu. Fromis 9 kembali menjadi kumpulan sembilan orang ahli selepas Jang Gyu-ri tersingkir dalam penyingkiran ke-3 apabila dia menduduki tempat ke-25.
YooA
Yoo Shi-ah (Hangul: 유시아); lahir Yoo Yeon-joo pada 17 September 1995), atau lebih dikenali dengan nama pentas YooA (유아) ialah seorang penyanyi Korea Selatan. Dia merupakan ahli kumpulan wanita Korea Selatan, Oh My Girl. YooA memulakan debutnya sebagai penyanyi solo pada 7 September 2020 dengan album mini pertama Bon Voyage.
Fromis 9
2018: Debut dengan To. Heart, To. Day dan From.9
Mulai 21 September, Fromis 9 akan diuruskan di bawah Off The Record Entertainment, sebuah agensi baru yang ditubuhkan secara eksklusif untuk Fromis 9 dan kumpulan wanita Korea-Jepun Selatan, Iz*One.
YooA
Kehidupan peribadi
YooA dilahirkan dengan nama Yoo Yeon-joo pada 17 September 1995, di Seoul, Korea Selatan, dan kemudian secara sah menukar namanya menjadi Yoo Shi-ah.
Jabatan Mineral dan Geosains Malaysia
Ketua Pengarah JMG ialah Datuk Haji Shahar Effendi bin Abdullah Azizi.
YooA
Kehidupan peribadi
YooA mempunyai seorang abang, bernama Yoo Jun-sun yang merupakan koreografi di 1Million Dance Studio.
Fromis 9
2018: Debut dengan To. Heart, To. Day dan From.9
Kumpulan ini mengeluarkan satu album istimewa bertajuk From.9 pada 10 Oktober dengan single utama "Love Bomb". Ini adalah comeback pertama dengan kesemua 9 orang ahli setelah kembalinya Jang Gyu-ri.
Jabatan Mineral dan Geosains Malaysia
Sejarah penubuhan
JMG merupakan hasil penggabungan Jabatan Penyiasatan Kajibumi dan Jabatan Galian. Penggabungan ini merupakan keputusan Kementerian Perusahaan Utama setelah mendapat kelulusan Kabinet yang bertujuan untuk memantapkan dan menyelaraskan aktiviti kedua-dua jabatan kerajaan. Pelaksanaan pengabungan bermula pada 1 Januari 2000 setelah semua kakitangan diberi pilihan sama ada untuk berkhidmat di Jabatan baru atau diberi pilihan bersara.
YooA
2015–2018: Debut dengan Oh My Girl dan aktiviti lain
Pada 20 April 2015, YooA debut dalam kumpulan wanita Korea Selatan Oh My Girl. Pada bulan Ogos 2016, YooA mengambil bahagian dalam rancangan TV tarian Mnet Hit The Stage dengan U-Kwon dari Block B sebagai pasangannya. Mereka menduduki tempat keempat di belakang abangnya dan pasangannya Hyoyeon. Pada bulan November 2016, YooA memulakan debutnya sebagai ahli kumpulan projek Inkigayo, Sunny Girls dengan single, "Taxi". Pada musim panas 2017, YooA menyertai rancangan realiti Idol Drama Operation Team. Mereka membuat debut sebagai Girls Next Door dengan single, "Deep Blue Eyes". Pada bulan Mei 2018, YooA mengeluarkan single "Morning Call".
Fromis 9
2018: Debut dengan To. Heart, To. Day dan From.9
Pada 15 Oktober, Fromis 9 membuat debut lakonan mereka dalam siri web Welcome to Heal Inn di V Live rasmi mereka. Namun, ianya difilemkan semasa ketiadaan Jang Gyu-ri.
Jabatan Mineral dan Geosains Malaysia
Jabatan Penyiasatan Kajibumi
Sejarah penubuhan Jabatan Penyiasatan Kajibumi bermula sejak tahun 1903 apabila Pejabat Kajibumi diasaskan di Kuala Lumpur oleh pentadbiran British. Penubuhan awal Pejabat Kajibumi ialah untuk menjalankan aktiviti berkaitan kajibumi di Negeri-negeri Melayu Bersekutu iaitu Perak, Selangor, Negeri Sembilan dan Pahang.
YooA
2019–sekarang: Debut solo dengan Bon Voyage dan Selfish
Pada bulan Ogos 2019, disahkan bahawa YooA akan mengambil bahagian dalam Queendom sebagai ahli Oh My Girl. Pada 7 September, YooA memulakan debutnya sebagai penyanyi solo dengan album mini pertama Bon Voyage Pada 15 September 2020, YooA menerima trofi rancangan muzik pertamanya di The Show. Pada 25 September 2020, YooA mengeluarkan OST untuk filem Netflix Over The Moon.
Fromis 9
2019–2020: Fun Factory dan My Little Society
Pada 8 Februari 2019, musim pendek/mini kedua Welcome to Heal Inn diumumkan untuk Musim Sejuk, kali ini dengan Jang Gyu-ri ditambah sebagai pengembara baharu. Pada bulan Mei, Jang Gyu-ri membuat debut lakonan solonya dalam drama web, Compulsory Dating Education.
Jabatan Mineral dan Geosains Malaysia
Jabatan Penyiasatan Kajibumi
Pada tahun 1927, Pejabat Kajibumi dinaiktaraf menjadi Jabatan Penyiasatan Kajibumi Malaya. Aktiviti jabatan diperluaskan ke Negeri-negeri Melayu Tidak Bersekutu iaitu Perlis, Kedah, Kelantan, Terengganu dan Johor.
YooA
2019–sekarang: Debut solo dengan Bon Voyage dan Selfish
Pada Oktober 2022, WM Entertainment mengumumkan bahawa YooA sedang menyediakan album baharu Selfish dengan matlamat untuk comeback pada 14 November.
Fromis 9
2019–2020: Fun Factory dan My Little Society
Pada 4 Jun, Fromis 9 mengeluarkan album single pertama mereka Fun Factory dengan single utama "Fun!". Album ini mencapai nombor 2 di Gaon Album Chart, satu pencapaian baharu bagi kumpulan ini.
Jabatan Mineral dan Geosains Malaysia
Jabatan Penyiasatan Kajibumi
Pada tahun 1963, nama jabatan ini ditukar kepada Jabatan Penyiasatan Kajibumi Malaysia Timur. Pada tahun ini juga Jabatan Penyiasatan Kajibumi Jajahan British Borneo ditukar nama kepada Jabatan Penyiasatan Kajibumi Wilayah Borneo. Pada tahun 1968, Jabatan Penyiasatan Kajibumi Malaysia Timur dan Jabatan Penyiasatan Kajibumi Malaysia Borneo digabungkan di bawah satu pentadbiran berpusat di Ipoh, Perak.
Fromis 9
2019–2020: Fun Factory dan My Little Society
Kumpulan ini mengeluarkan album mini ketiga mereka My Little Society pada 16 September, dengan single utama "Feel Good (Secret Code)". Pada 10 September, Off The Record mengesahkan bahawa Lee Seo-yeon akan menarik diri daripada semua promosi untuk comeback ini kerana kecederaan kaki baru-baru ini dan kumpulan ini akan mempromosikan sebagai kumpulan lapan orang ahli. Album mini ini mencapai No. 3 di Gaon Album Chart.
Jabatan Mineral dan Geosains Malaysia
Jabatan Penyiasatan Kajibumi
Pada tahun 1973, ibu pejabat dipindahkan sekali lagi dari Ipoh, Perak ke Kuala Lumpur. Pada tahun 1999, jabatan ini bergabung dengan Jabatan Galian membentuk Jabatan Mineral Dan Geosains Malaysia (JMG).
Visi
Menjadikan JMG sebagai organisasi terunggul dalam sektor mineral dan geosains di rantau ini setanding dengan yang terbaik di dunia.
Misi
Menyumbang kepada peningkatan daya saing ekonomi, kualiti hidup, sosial dan alam sekitar melalui penggunaan maklumat dan perkhidmatan mineral geosains yang berkesan.
Pengurusan dan pentadbiran
thumb|Muzium Geologi di Kompleks JMG di Ipoh, Perak. Pengurusan tertinggi JMG diterajui oleh Ketua Pengarah dan dibantu oleh Timbalan Ketua Pengarah (Operasi) dan Timbalan Ketua Pengarah (Pengurusan).
Ibu pejabat JMG terletak di Menara PjH, Wilayah Persekutuan Putrajaya.
JMG mempunyai 10 pejabat negeri yang diketuai oleh Pengarah Negeri iaitu: Selain itu, JMG turut mempunyai Bahagian Perkhidmatan Teknikal (BPT) dan Pusat Penyelidikan Mineral (PPM) di Ipoh, Perak.
Satu pejabat cawangan iaitu JMG Perlis telah ditubuhkan di Kangar, Perlis pada tahun 2020.
Aktiviti jabatan
thumb|Majlis Perasmian Tapak Terpelihara Geowarisan Batu Rijang di Bukit Larek, Kedah atas inisiatif bersama JMG dan kerajaan negeri Kedah.
Pembangunan sumber air tanah
JMG merupakan jabatan kerajaan yang mempelopori aktiviti penggerudian air tanah dan pembinaan telaga tiub untuk kegunaan masyarakat setempat selain pemantauan dan pemodelan sumber air tanah.
Eksplorasi sumber mineral
JMG mempunyai kepakaran dan telah melaksanakan eksplorasi mineral berlogam dan bukan logam di kawasan tanah milik kerajaan sebagai usaha mengenal pasti, menentukan potensi dan menilai rizab mineral. Antara mineral yang dieksplorasi ialah unsur nadir bumi (REE), bijih timah, bijih besi, emas, batu kapur, dolomit dan felspar yang kemudian dinilai sebagai komoditi utama negara.
Pembangunan geopark
JMG diberi peranan utama oleh kerajaan menerusi Kementerian Tenaga dan Sumber Asli untuk menilai dan membangunkan kawasan-kawasan yang dirancang sebagai geopark kebangsaan, iaitu Geopark Jerai, Geopark Lembah Kinta, Geopark Mersing, Geopark Perlis, Geopark Lenggong dan Geopark Gunung Kinabalu. Usaha ini merangkumi kerjasama erat dengan penyelidik tempatan, masyarakat setempat dan kerajaan negeri.
Fromis 9
2021: 9Way Ticket, pengurusan baru dan Talk & Talk
Pada 16 Ogos, diumumkan bahawa Fromis 9 telah meninggalkan Off The Record dan Pledis Entertainment akan mengambil alih pengurusan kumpulan ini.
Pada 1 September, kumpulan ini mengeluarkan album single istimewa baru mereka Talk & Talk dengan single utama dengan nama yang sama. Pada 7 September, kumpulan ini memenangi kemenangan program muzik pertama mereka di SBS MTV The Show dengan lagu "Talk & Talk".
2022–sekarang: Midnight Guest, From Our Memento Box dan Jang Gyu-ri meninggalkan kumpulan
Pada 17 Januari, kumpulan ini mengeluarkan album mini keempat mereka Midnight Guest dengan single utama "DM".
Pada 24 Februari 2022, telah diumumkan bahawa ahli Baek Ji-heon akan berehat daripada aktiviti kerana masalah kesihatan.
Pada 27 Jun 2022, kumpulan ini mengeluarkan album mini kelima mereka From Our Memento Box dengan single utama "Stay This Way".
Pada 28 Julai 2022, Pledis Entertainment mengumumkan bahawa Jang Gyu-ri akan meninggalkan kumpulan ini pada 31 Julai. Dalam siaran akhbar mereka, Pledis menyatakan bahawa apabila pengurusan Fromis 9 dipindahkan ke syarikat itu pada tahun 2021, setiap ahli lain menandatangani kontrak baharu dengan syarikat mereka. Walau bagaimanapun, hanya Gyuri yang masih mengekalkan kontrak dengan agensinya sebelum ini iaitu Off The Record yang hanya berbaki satu tahun sahaja. Selepas 31 Julai, Fromis 9 akan diteruskan sebagai kumpulan lapan orang ahli.
Pada 28 Oktober 2022, telah diumumkan bahawa ahli Lee Sae-rom dan Lee Seo-yeon akan berehat daripada aktiviti kerana masalah kesihatan.
Jabatan Mineral dan Geosains Malaysia
Pengurusan geobencana
JMG juga mempunyai kepakaran dalam mengenalpasti dan mengawal pembangunan agar tidak terpengaruh dengan geobencana seperti lubang benam, zon sesar aktif dan gempa, bahaya cerun, runtuhan tebing dan lereng bukit dan sebagainya. Usaha ini melibatkan kajian lapangan, pemodelan kawasan pembangunan dan ulasan teknikal kepada perancang bandar dan desa serta kerajaan negeri.